Diari Oficial de la Generalitat Valenciana


Sumari del DOGV 783, del 14-03-1988 (1988/810726)

ORDRE de 8 de febrer de 1988, de la Conselleria d'Agricultura i Pesca, per la qual s'anuncia i regula la concessió de subvencions a cooperatives agràries i SAT, per a la realització d'anàlisis d'inversió i estudis de mercat i de sistemes de gestió.
--------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/02/08/(7)/dof/vci/html**

### Dades del document

Número de DOGV
:   783

Data del DOGV
:   14-03-1988

Secció del DOGV
:   DISPOSICIONS GENERALS

Número del document
:   1988/810726


Data del document
:   08-02-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 8 de febrer de 1988, de la Conselleria d'Agricultura i Pesca, per la qual s'anuncia i regula la concessió de subvencions a cooperatives agràries i SAT, per a la realització d'anàlisis d'inversió i estudis de mercat i de sistemes de gestió.  
El Decret 198/1985, de 23 de desembre, del Consell de la Generalitat Valenciana, disposa l'aprovació de diverses actuacions conduents a la modernització del sector agrari valencià.  
Per tal de modernitzar el sector agrari cal conéixer millor el mercat a què les cooperatives dirigeixen o poden dirigir els productes que elaboren o comercialitzen, i analitzar detingudament i objectiva la rendibilitat de les inversions que han de fer o que pensen fer.  
Tots aquests estudis i aquestes anàlisis suposen habitualment, pel grau de complexitat que comporten, el concurs d'empreses que hi estiguen especialitzades, amb un cost d'execució que en desincentiva la utilització, malgrat la conveniència i necessària utilització, de cara a un plantejament adient de la gestió.  
Atenent a aquesta situació i per tal de fomentar la realització d'aquest tipus d'estudis que poden garantir una major i millor presència de les cooperatives agràries en la comercialització de les produccions dels seus socis i fent ús de les facultats que tinc atribuïdes,  
ORDENE:  
Article primer  
Per la present Ordre s'anuncia la concessió de subvencions a les cooperatives i societats agràries de transformació per a la realització d?anàlisis d'inversió i estudis de mercat i de sistemes de gestió.  
La subvenció es concedirà prioritáriament quan les anàlisis i els estudis s'orientaran a la industrialització i comercialització cooperativa de l?oli, el vi, l?ametla, la garrofa, la ramaderia i, en general, qualsevol altra producció de les comarques de secà de la Comunitat Valenciana, sense perjudici de poder concedir-la a d'altres subsectors agraris, quan així s?estimarà convenient.  
Article segon  
Podran ser beneficiaris d'aquestes subvencions les cooperatives agràries i les societats agràries de transformació que tinguen situat el domicili social a la Comunitat Valenciana. Tindran preferència en la concessió, aquelles que tinguen atorgada la qualificació d?Agrupacions de Productors Agraris (APAS).  
Article tercer  
Les subvencions concedides d'acord amb la present Ordre podran arribar fins a un 60% del cost dels estudis. En tot cas, la quantia màxima de la subvenció no podrà excedir la xifra d'un milió de pessetes.  
Article quart  
Sense perjudici del que estableixen els articles primer i segon, per a la concessió de les susdites subvencions es consideraran els criteris següents:  
a) La viabilitat inicial del projecte o estudi per al qual se sol·licita la subvenció.  
b) La relació del susdit projecte o estudi amb la concentració de l'oferta, mitjançant la integració de productors en cooperatives de base i d'aquestes en cooperatives de segon grau.  
c) La repercussió previsible de l?execució del projecte o estudi sobre la creació de llocs de treball i sobre l'augment de les exportacions.  
Article cinqué  
Les sol·licituds de subvencions regulades en aquesta Ordre, hauran de ser dirigides al Conseller d?Agricultura i Pesca, i podran ser presentades al Registre General de la Conselleria d?Agricultura i Pesca, situat a València, carrer d?Amadeu de Savoia, 2 - 3r. Amb aquesta finalitat també es podrà utilitzar qualsevol altre mitjà previst en la Llei de Procediment Administratiu. Les sol·licituds hauran d'adjuntar la documentació següent:  
a) Acord de l?òrgan representatiu de la cooperativa o societat agrària de transformació, pel qual s'aprova la petició de la subvenció i es faculta, si s'escau, un membre per a la formalització de la sol·licitud.  
b) Pressupost del projecte o estudi, acompanyat de tres ofertes d'altres tantes empreses o professionals.  
c) Certificació de l'acta en què figure l'acord de l?òrgan representatiu de l?entitat, relatiu a l?elecció de l?empresa o del professional que realitzarà el treball per al qual se sol·licita la subvenció.  
d) Documents que acrediten el compliment de les obligacions fiscals i amb la Seguretat Social.  
Article sisé  
El termini de presentació de sol·licituds finalitza el 30 de juny de 1988.  
Article seté  
Les subvencions a què es refereix aquesta Ordre, les atorgarà el Conseller d?Agricultura i Pesca, a proposta del Director de l'institut de Cooperativisme Agrari Valencià, i seran dotades amb els crèdits relatius a transferències de capital, continguts al programa pressupostari de la Generalitat Valenciana per a 1988.  
El pagament de la subvenció se satisfarà després de la justificació de la realització de l'anàlisi d'inversió o l'estudi de mercat.  
DISPOSICIO FINAL  
Aquesta Ordre entrarà en vigor el dia de la publicació en el Diari Oficial de la Generalitat Valenciana.  
València, 8 de febrer de 1988.  
El Conseller d?Agricultura i Pesca,   
LLUIS FONT DE MORA I MONTESINOS


Còpia Permalink ELI